Siseminister Jüri Mõis on ajanud oma koondamisjuttudega ärevile paljud politseinikud, eriti kuna politseiteenistuse seadus lubab nad 58-aastaseks saades vallandada. Kui see oht ähvardaks ka aastakümneid liiklusavariisid uurinud Vilut (61), võiks eeldada, et uurijal on alust Metsamaale süüdistuse esitamisega venitada ja näidata, et tal on palju tööd. Selle võimaluse kummutasid aga nii Harju politseiprefektuuri kriminaalosakonna ülemkomissar Einar Suimets kui ka prefektuuri kriminaalpolitsei uurimistalituse komissari ülesandeid täitev Helina-Külliki Kolkanen.